**Cessna** lennufirma oli õhusõidukeid tootev Ameerika Ühendriikide ettevõte, mille peakontor asus Kansase osariigis Wichitas. Lennuettevõte spetsialiseerus nii väikeste kolbmootoritega lennukite kui ka ärilennukite tootmisele. Cessna asutati 1927. aastal, 1985. aastal omandas ettevõtte General Dynamics ning 1992. aastal Textron Inc. Suure osa 20. sajandi keskpaigast 21. alguseni oli Cessna üks mitmekesisemaid üldlennunduslennukite tootjaid maailmas.

Ajalugu
-------

### Päritolu

Kansase osariigi talunik Clyde Cessna ehitas oma lennuki ning lendas sellega 1911. aasta juunis. Ta alustas oma ettevõtmist Oklahoma osariigis Enidis, kuid pankurite toetuseta kolis ta Wichitasse. Cessna lennufirma loodi aastal 1927, kui Clyde Cessna ja Victor Roos said lennukikompanii Cessna-Roos partneriteks. Kuu aega hiljem partnerlusest välja astunud Roos müüs enda osa Cessnale ning seetõttu jäeti Roosi nimi ettevõtte nimest välja. Cessna esimene lennuk, Cessna DC-6, tuli turule samal päeval, kui aktsiaturg 1929. aastal kokku kukkus.

### Sõjajärgne aeg

Cessna hakkas taas kommertstootmisega tegelema 1946. aastal sõjaaegsete tootmispiirangute tõttu. Mudelid 120 ja 140 olid esimesed täismetallist tehtud lennukid, kus kasutati tootmistööriistu, käsitsi valmistatud torusid ja kangaid kasutamata. Aastal 1948 nimetas USA Lennuinstruktorite Assotsiatsioon mudeli 140 aasta parimaks ja erilisemaks lennukiks. Cessna esimene helikopter, Cessna CH-1, tuli kasutusele aastal 1955. Cessna liitus 1960. aastal Prantsusmaal asuva Reimsi Aviationiga. 1963. aastal tootis Cessna oma 50 000. Cessna 172 lennuki, ning aastal 1975 saja tuhandenda lennuki.

### Majanduskriis 2008-2010

Cessna kannatas märkimisväärselt 2000. aastate alguses oleva majanduslanguse ajal. Selle aja vältel koondati üle poole oma tööjõust. 2009. aasta jaanuaris kaotati Cessna tehastest, Oregoni osariigis, üle 665 töökoha. Lisaks sellele, koondati jaanuari lõpus täiendavalt 2000 töötajat, mis tõi kogu koondatute arvu 4600-ni.

29. aprill 2009 peatas ettevõte Citation Columbuse programmi ning sulges Oregoni osariigis asuva Bendi rajatise, kus koondati ülejäänud 150 tehase töötajat. Kuna mudel 350 ja 400 tootmine viidi Kansase osariiki, teatas ettevõte, et koondab veel omakorda 1600 töötajat, ning juuni alguses oli kogu koondatute arv 7600, mis oli tol ajal üle poole ettevõtte töötajatest.

### 2010-2014

2. mail 2011 läks firma tegevjuht Jack J. Pelton pensionile ning uueks tegevjuhiks tuli Scott A. Ernest, kes alustas tööd 31. mail 2011. Ernest töötas varem Textroni tegevjuhi Scott Donnely juures, kui mõlemad töötasid General Electricus.

2011. aasta septembris määras Föderaalne Lennuamet (FAA) 2,4 miljoni USA dollari suuruse trahvi selle eest, et Cessna ei järginud oma Mehhikos Chihuahuas asuvas tehases klasskiukomponente tootva kvaliteedi tagamise nõudeid. Protseduuride kõrvale kaldumine põhjustas ühe Cessna 400 lennuki tiiva naha 2,1m pikkuse lõigu kihistumise lennu ajal. FAA avastas 82 muud lennukiosa, mis olid valesti valmistatud. 

2012. aasta aprilli lõpus lisandus Wichita tehasesse 150 töötajat, kuid 2014. aasta märtsis lõpetas Cessna ettevõttena tegevuse ning fimast sai Textroni Aviationi kaubamärk.

Viited
------

1. ↑  G. J. Schaleger (aprill 1962). *"Cessna single-engine fleet"*. Flying, vol. 70, no.4. Lk 34-35.
2. 1 2  "Cessna history 1927-1939". *cessna.txtav.com*. 27. veebruar 2011. Originaali arhiivikoopia seisuga 9. august 2011. Vaadatud 14. aprillil 2022.
3. ↑  J. C. Ross (1945). *"Return of the private plane"*. Flying, vol. 37, no. 2. Lk 77-80.
4. ↑  "Cessna history 1940-1949". *cessna.txtav.com*. 17. aprill 2011. Originaali arhiivikoopia seisuga 30. august 2011. Vaadatud 14. aprillil 2022.
5. ↑  "Cessna history 1950-1959". *cessna.txtav.com*. 10. juuni 2011. Originaali arhiivikoopia seisuga 30. august 2011. Vaadatud 14. aprillil 2022.
6. ↑  "Cessna history 1960-1969". *cessna.txtav.com*. 18. märts 2011. Originaali arhiivikoopia seisuga 16. august 2011. Vaadatud 14. aprillil 2022.
7. ↑  "Cessna history 1970-1979". *cessna.txtav.com*. 16. mai 2011. Originaali arhiivikoopia seisuga 30. august 2011. Vaadatud 14. aprillil 2022.
8. ↑  Niles, Russ (13. november 2008). "Eclipse Misses Payroll: TV Report". *AVweb.com*. Vaadatud 15. aprillil 2022.
9. ↑  Pew, Glenn (31. jaanuar 2009). "Cessna Layoffs Continue". *AVweb.com*. Vaadatud 15. aprillil 2022.
10. ↑  Grady, Mary (29. aprill 2009). "Cessna Will Suspend Columbus Program, Close Bend Factory". *AVweb.com*. Vaadatud 15. aprillil 2022.
11. ↑  Pew, Glenn (5. juuni 2009). "More Layoffs At Cessna". *AVweb.com*. Vaadatud 15. aprillil 2022.
12. ↑  Cessna (8. juuni 2011). *"Meet New President and CEO Scott Ernest*. Cessnan, vol. 26, no. 22. Lk 1-2.
13. ↑  Pew, Glenn (23. september 2011). "Corvalis Wing Prompts $2.4 Million Proposed Fine". *AVweb*. Vaadatud 15. aprillil 2022.
14. ↑  Grady, Mary (30. aprill 2012). "Cessna Adds 150 Jobs In Wichita". *AVweb.com*. Vaadatud 15. aprillil 2022.